

 **REPUBLIKA HRVATSKA**

**ZAGREBAČKA ŽUPANIJA**

 **OPĆINA GRADEC**

 **Općinski načelnik**

KLASA: 430-01/23-01/29

URBROJ: 238-9-03-23-2

Gradec, 03. ožujka 2023.

**Gospodarskim subjektima**

* **SVIMA -**

**POZIV NA DOSTAVU PONUDE**

Naručitelj Općina Gradec, Gradec 134, 10345 Gradec, OIB 16296383026, upućuje Poziv na dostavu ponuda za nabavu iz članka 15. Zakona o javnoj nabavi („Narodne novine“ br. 120/16, 114/22) za procijenjenu vrijednost nabave radova u iznosu manjem od pragova propisanih člankom 12. Zakona o javnoj nabavi

**1. OPIS PREDMETA NABAVE**

Predmet nabave je: Projekt tržnice u Gradecu - usluga postupka javne nabave

Opis predmeta nabave:

Nabava usluga izrade dokumentacije o nabavi i provedbe otvorenog postupka javne nabave male vrijednosti prema Zakonu o javnoj nabavi za predmet nabave radova Rekonstrukcija i opremanje postojeće građevine u tržnicu Gradec procijenjene vrijednosti 467.027,02 eura.

**2. UVJETI NABAVE**

Vaša ponuda treba ispunjavati sljedeće uvjete:

- način izvršenja: izrada dokumentacije o nabavi sa svim prilozima i provedba postupka javne nabave (traži se da gospodarski subjekt stavi na raspolaganje naručitelju minimalno jednog stručnjaka za javnu nabavu sa važećim certifikatom koji će sudjelovati u postupku javne nabave)

- rok izvršenja:

1. faza - rok za izradu dokumentacije o nabavi do dana slanja poziva na nadmetanje na objavu u EOJN RH, najkasnije u roku 20 kalendarskih dana (u navedenih 20 dana treba uračunati i vrijeme provedbe obaveznog prethodnog savjetovanja od minimalno 5 dana) od dana kada Naručitelj (Općina Gradec) dostavi i/ili stavi na raspolaganje odabranom pružatelju usluge projektno-tehničku dokumentaciju za predmet nabave za koji je potrebno raspisati otvoreni postupak.

Radovi - predmet nabave Rekonstrukcija i opremanje postojeće građevine u tržnicu Gradec za koje se traže usluge provedbe javne u ovom pozivu na dostavu ponuda sufinancirani su sredstvima Europskog poljoprivrednog fonda za ruralni razvoj, mjere 7. natječaja za provedbu tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te se ovim pozivom traži izrada dokumentacije o nabavi sa svim prilozima kao i provedba postupka nabave sukladno Zakonu o javnoj nabavi te pravilima koje provedbeno tijelo prve razine, Agencija za plaćanja u poljoprivredi, ribarstvu i ruralnom razvoju (PT1) i nadležno tijelo druge razine (PT2), primjenjuju na ugovore o javnoj nabavi sklopljene u okviru mjere 7.4.1. U smislu navedenog izvršitelj usluge dužan je postupati sukladno Zakonu o javnoj nabavi te pravilima, uputama i smjernicama Agencije za plaćanja u poljoprivredi, ribarstvu, ruralnom razvoju, tj. primjenjivim pravilnicima Ministarstva poljoprivrede kao i važećim i primjenjivim smjernicama Europske komisije.

2. faza - provedba postupka javne nabave do izvršnosti odluke o odabiru najboljeg ponuditelja – sve sukladno Zakonu o javnoj nabavi i primjenjivim pravilima natječaja navedenog u prethodnom odlomku. *(traži se da gospodarski subjekt stavi na raspolaganje naručitelju minimalno jednog stručnjaka za javnu nabavu sa važećim certifikatom koji će sudjelovati u postupku javne nabave).* Certificirani stručnjak odabranog ponuditelja obvezuje se osobno dolaziti, prisustvovati i neposredno sudjelovati u postupku javne nabave koji će se odvijati u mjestu sjedištu naručitelja, osobito za vrijeme otvaranja ponuda i pregleda i ocjene ponuda.

Zbog pravilne i pravovremene provedbe projekta odabrani ponuditelj se obvezuje kako za vrijeme tako i po završetku postupka nabave komunicirati, odazvati na poziv naručitelja te sudjelovati u postupku nabave i komunicirati, odgovarati na upite, davati upute, mišljenje i očitovanja u najkraćem roku, koji rok može biti kraći 48 sati, uključivo i za vrijeme vikenda (subote i nedjelje)

- rok trajanja ugovora: 20 kalendarskih dana od dana poziva – obavijesti naručitelja kojom stavlja na raspolaganje odabranom ponuditelju projektno-tehničku uvećano za trajanje postupka javne nabave uvećano za kalendarskih 20 dana nakon izvršnosti odluke o odabiru u postupku nabave.

Odabrani ponuditelj se obvezuje pristupiti i sklopiti ugovor o izvršenju usluge najkasnije u roku od 3 dana od dana donošenja odluke o odabiru. Prilikom sklapanja ugovora naručitelj će od ponuditelja zatražiti da imenuje osobu koja posjeduje važeći certifikat iz javne nabave i koja će sudjelovati u postupku javne nabave za naručitelja. Ovo naručitelj utvrđuje iz razloga žurnosti i potrebe da se bez odgađanja započne sa postupkom javne nabave.

Pozivu se mogu odazvati subjekti (fizičke i pravne osobe) koji udovoljavaju uvjetima ovog poziva. U slučaju da subjekt ne izdaje račun za izvršene usluge (npr. fizička osoba) s istom će se sklopiti ugovor o djelu koji podliježe obračunu putem drugog dohotka) a ponuđena cijena u troškovniku i na ponudbenom listu (rubrika cijena ponude bez pdv-a) takvog subjekta iznosi ukupno ponuđeni bruto iznos (dakle ukupni iznos koji naručitelj plaća temeljem ugovora o djelu). U tom slučaju ponuditelj na ponudbenom listu ne upisuje iznos pdv-a već ostavlja prazno. Naručitelj nije obveznik pdv-a te uspoređuje cijene u ukupnom bruto iznosu (dakle sa uključenim pdv-om)

- rok valjanosti ponude: 30 dana,

- mjesto izvršenja: Općina Gradec, Gradec 134, 10345 Gradec

- rok, način i uvjeti plaćanja: u roku od 30 dana od ispostavljenog računa za izvršene usluge

- cijena ponude: u cijenu ponude bez PDV-a uračunavaju se svi troškovi i popusti ponuditelja;

cijenu ponude potrebno je prikazati na način da se iskaže redom; cijena ponude bez PDV-a,

iznos PDV-a, cijena ponude s PDV-om (subjekti koji nisu u sustavu pdv-a ili su u sustavu obračuna po ugovoru o djelu, rubriku PDV-a ostavljaju prazno ili označavaju napomenom „nije u sustavu pdv-a“),

- kriterij za odabir ponude: (uz obavezu ispunjenja svih gore navedenih uvjeta i zahtjeva):

najniža cijena

**3. SASTAVNI DIJELOVI PONUDE**

Ponuda treba sadržavati:

- Ponudbeni list (ispunjen i potpisan od strane ponuditelja)

- Troškovnik

**4. NA**Č**IN DOSTAVE PONUDE**

Ponuda se dostavlja na Ponudbenom listu i Troškovniku iz dijela II. ovog Poziva, a koje je

potrebno dostaviti ispunjene i potpisane od strane ovlaštene osobe ponuditelja. Naručitelj neće

prihvatiti ponudu koja ne ispunjava uvjete i zahtjeve vezane uz predmet nabave iz ovog

Poziva.

Molimo da Vašu ponudu dostavite:

- rok za dostavu ponude: ponudu dostaviti najkasnije do 9. ožujka 2023. godine do 12:00 sati
(*potrebno je da ponuda pristigne naručitelju, a ne da je navedenim danom i do navedenog vremena „samo“ otposlana putem pružatelja poštanske usluge*)

- način dostave ponude: osobno ili poštom u zatvorenoj omotnici s naznakom „Za predmet nabave Projekt tržnice u Gradecu - usluga postupka javne nabave“ ili putem maila: hhasanovic@gradec.hr

- mjesto dostave ponude: Općina Gradec, Gradec 134, 10345 Gradec

Mjesto, vrijeme i datum otvaranje ponuda te način otvaranja ponuda: javno, zgrada Općine Gradec, 9. ožujka 2023. godine u 12:00 sati

**5. OSTALO**

Obavijesti u vezi predmeta nabave: Općina Gradec, Jedinstveni upravni odjel,tel. 01/2797-097

Obavijesti o rezultatima: Pisanu obavijest o rezultatima nabave Naručitelj će dostaviti ponuditelju u roku od 3 dana od dana isteka roka za dostavu ponuda.

**Općina Gradec
Jedinstveni upravni odjel**